**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության կառավարության 2002 թվականի փետրվարի 13-ի N 121 որոշման մեջ լրացում և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ**

 1. Որոշման նախագիծը (այսուհետ՝ նախագիծ) համապատասխանում է Հայաստանի Հանրապետության Սահմանադրությանը: 2. Նախագիծը համապատասխանում է հավասար և ավելի բարձր իրավաբանական ուժ ունեցող իրավական ակտերի դրույթներին: 3. Նախագծում իրավական այլ ակտերի նորմերի անհարկի կրկնություններ առկա չեն: 4. Նախագծում անհրաժեշտ բոլոր հարցերը կարգավորված են: 5. Նախագիծն իր մեջ Հայաստանի Հանրապետության կառավարության 2009 թվականի հոկտեմբերի 22-ի «Նորմատիվ իրավական ակտերի նախագծերի հակակոռուպցիոն բնագավառում կարգավորման ազդեցության գնահատման իրականացման կարգը հաստատելու մասին» թիվ 1205-Ն որոշմամբ հաստատված կարգի 9-րդ կետով նախատեսված որևէ կոռուպցիոն գործոն չի պարունակում: 6. Օրենսդրական տեխնիկայի կանոնները մասամբ պահպանված չեն: Այսպես` 1) նախագծի 2-րդ կետով նախատեսված է որոշման 1.1 կետից հետո լրացնել 1.2 կետ` հետևյալ բովանդակությամբ. «Դիվանագիտական ծառայության պաշտոնում նշանակվելու համար անհրաժեշտ մասնագիտությունները որոշվում են ***Հայաստանի Հանրապետության կառավարության հաստատած` բարձրագույն մասնագիտական կրթությունների և որակավորումների ցանկին համապատասխան:***»: Տվյալ դեպքում անհրաժեշտ է հստակեցնել, թե Հայաստանի Հանրապետության կառավարության կոնկրետ որ որոշմամբ հաստատված բարձրագույն մասնագիտական կրթությունների և որակավորումների ցանկին է վերաբերում խոսքը` նկատի ունենալով «Իրավական ակտերի մասին» Հայաստանի Հանրապետության օրենքի 43-րդ հոդվածի պահանջները: Այդ առումով անհրաժեշտ է հղում կատարել Հայաստանի Հանրապետության կառավարության 2014 թվականի հոկտեմբերի 23-ի N 1191-Ն որոշմանը: 2) Նախագծի 2-րդ կետում անհրաժեշտ է «Դիվանագիտական» բառից առաջ լրացնել «1.2» թվերը: 7. Նախագիծն անհրաժեշտ է համապատասխանեցնել սույն եզրակացության 6-րդ կետին:

**ՀՀ ԱՆ իրավական ակտերի փորձաքննության Կ.ԽՏՐՅԱՆ**

**գործակալության պետ`**